text: Valg-plakater udsat for hærværk
  31 oktober 2017 kl. 14.37
  60 af Venstre valgplakater udsat for sort spraymaling - med fire kms afstand.
  
  Jørn Pedersen, (V), borgmester, Kolding: "Jeg synes, det er trist, at det er den måde, man vil udtrykke en eller anden holdning på."
  Partiet Venstres valgplakater på Skovvangen og Skamlingvejen i Kolding har været udsat for hærværk. Ukendte gerningsmænd eller -mand har sprayet sort maling hen over ca. 60 af partiets valgplakater. Andre partiers valgplakater på samme strækninger er øjensynligt gået fri af spraydåsen.
  Borgmester og Venstremand, Jørn Pedersen, kalder den form for debat en trist udvikling.
  - Jeg synes, det er trist, at det er den måde, man vil udtrykke en eller anden holdning på. I stedet kunne man have diskuteret med mig på mail, sociale medier eller ved et valgmøde, siger Jørn Pedersen til TV SYD.
  Partiet vil i løbet af de kommende dage udskifte de mange valgplakater med friske. Borgmesteren har ikke tidligere oplevet samme form for hærværk mod valgplakater.
  - Det er første gang, jeg oplever så massivt et hærværk. Jeg opdagede det selv, da jeg kørte på Skovvangen søndag på vej til teatret, fortæller han.
  Hvis det der de samme personer, der står bag begge gerninger, har de flyttet sig knap fire km mellem de to steder. 
  - Vi ærgrer os og er dybt uforstående over for det. Vi håber på, at det var engangsforteelse, fortæller Jørn Pedersen, der ikke politianmelder  hærværket. 
  Ved du, hvem du vil stemme på? Ta´ testen og find din kandidat her:
  tvsyd.dk/kv17/kandidattest
  Kun V-plakater overmalet i Kolding. Ser ud til at være systematisk og politisk motiveret - ikke bare drengestreger #tvsyd #drtrekanten #jvdk pic.twitter.com/WaGrAG0r6r
  
  
  